section_heading: Zarada na kino blagajnama
paragraph_text: U svom prvom vikendu prikazivanja, Dolazak je krenuo skupa s filmovima Almost Christmas i Zatočena te se predviđalo da će film zaraditi 17 milijuna dolara u 2317 kino dvorana u kojima je započeo igrati (sam studio je predvidio čak i manji financijski debi - od dvanaest do petnaest milijuna). Samo u četvrtak navečer film je zaradio 1,4 milijuna dolara u 1944 kino dvorana, a prvog dana utržio je 9,4 milijuna dolara čime su predviđanja za prvi vikend narasla do 24 milijuna dolara. U konačnici je film u prvom vikendu prikazivanja zaradio 24,1 milijun dolara što ga je postavilo na treće mjesto tjedne liste gledanosti. U hrvatskim kinima film je u prvom vikendu prikazivanja vidjelo 11.800 ljudi, a do kraja kino distribucije vidjelo ga je preko 35 tisuća gledatelja.